Alfred Dreyfus

Alfred Dreyfus (* 9. október 1859, Mulhouse, Francúzsko – † 12. júl 1935 Paríž) bol kapitán francúzskej armády, ktorý bol v roku 1894 krivo obvinený a odsúdený vojenským súdom za vlastizradu a vojenskú špionáž v procese, ktorý neskôr vstúpil do dejín ako Dreyfusova aféra.

V roku 1894 bola na nemeckom veľvyslanectve v Paríži nájdený potrhaný dokument. Dreyfus, v tom čase 36-ročný kapitán, bol obvinený z vydrádzania vojenských tajomstiev Nemcom. Dreyfus si od roku 1894 odpykával trest na galejach na Diabolskom ostrove neďaleko Francúzskej Guayany. Od začiatku výkonu trestu bol prísne stráženým väzňom a vzhľadom na neskoršie udalosti v jeho afére sa jeho podmienky ešte zostrovali a bol udržiavaný v prísnej informačnej izolácii. 24. novembra 1898 bol na Diabolskom ostrove vypočúvaný, v júli 1899 bol zmenený jeho status z väzňa na obvineného a bola mu navrátená uniforma. 7. augusta 1899 sa začal vojenský súdny proces, ktorý otvoril pôvodnú žalobu a v konečnom verdikte mu vymeral nepodmienečný trest 10 rokov odňatia slobody. Vzápätí ho prezident omilostil. V roku 1906 bol nakoniec úplne zbavený viny.

V roku 1908 sa zúčastnil umiestnenia popola Émile Zolu v parížskom Panteóne. Zola zásadným spôsobom ovplyvnil priebeh Dreyfusovej aféry publikovaním pamfletu J’accuse a kvôli vývoju procesu musel emigrovať do Londýna. Aj keď bol Dreyfus fyzicky poznačený rokmi strávenými na galejach, slúžil krátky čas v priebehu 1. svetovej vojny, neskôr sa liečil vo Švajčiarsku.

Dreyfus zomrel vo veku 75 rokov.

 Dohra 
Dňa 2. júna 2025 francúzsky parlament odhlasoval Dreyfusovo povýšenie in-memoriam do hodnosti brigádny generál. Iniciátorom zákona bol bývalý predseda vlády Gabriel Attal. V tom istom roku bol 12. júl vo Francúzsku vyhlásený za deň spomienky na Alfreda Dreyfusa.

 Referencie 

 Pozri aj 
 Dreyfusova aféra

 Iné projekty 

Kategória:Francúzske vojenské osobnosti
Kategória:Absolventi École Polytechnique
Kategória:Francúzske osobnosti židovského pôvodu
Kategória:Vojenské osobnosti židovského pôvodu
Kategória:Pochovaní na cintoríne Montparnasse